Parlamenteranê Parlamentoyê Ewropa yê Sînn Feînî ra Martîna Andersone, derheqê Leyla Guvene ya ke 115 rojîyo ke grevê vêşanîye de ya de yew mektube nuşte û Temsîlkara Polîtîkayanê Ewlehîyan ê Teberî ya Berzî ya Yewîya Ewropa Federîca Mogherînî zî cewab da mektube.
“Hemmeslega min a hêcaye,
Mektuba ke to derheqê tecrîdê serê Abdullah Ocalanî û rewşa Leyla Guvene de nuşnaya, kewtê mi dest û seba ke to na mektube erşawita ez spas kena.
Rewşa weşîya Leyla Guvene ameya hesibnayene û hepisxane ra ameya vetene û no zî hawayêko pozîtîf o. Ma do no derheq de qewimîyayîşan nêzdî ra teqîb bikerê û problem û talebanê Leyla Guvene û çalakwananê binan, têkiliyanê xo yê Tirkîya de û dîyaloganê xo yê rî bi rî de biyarê rojdem. Ma beyanatê YE’yî, Konseya Daîmîye ya AGÎT’î de  da. Ma waşt ke îdarekarê Tirkîya, seba selamete Leyla Guvene tê bigêro û gaman bierzo.
Tirkîya endama YE’yî ya û ronayoxanê Konseya Ewropa ra yew a. YE wazena ke Tirkîya, parlamentere ke hepisxane de yê serbest raverdo û bi pêşnîyazîyê Komîsyonê Venedîkî û AIHM’î destpironêginayîya parlamenteran newe ra aktif bikero û demokrasîyê parlamenteri newe ra bişuxulno.
YE, wazena ke wa başûrrojakewtena Tirkîya de prosesê haştîye ganî bi bingeyê prosesê sîyasîyî bêro awankerdene û no derheq de wayîrê bawerîye ya. Seba ke Tirkîya agêro prosesê haştîye, çi dest ra bêro YE do bikero û amade ya.”
